Sonny Bill en Botha boks in Durban | Nuus24
Botha wil Evander nou in kryt takel
Botha en Holyfield boks in Durban
Kaapstad – Die All Black-senter Sonny Bill Williams en Suid-Afrika se swaargewig-bokser Francois "Witbuffel" Botha gaan mekaar in die bokskryt pak.Sport24 het vertroulik verneem dat Botha en Williams op 17 November in Durban in die kryt sal staan.Dit volg ná gerugte vroeër die jaar dat Williams en die "Witbuffel", soos Botha beter bekendstaan, aan 'n bokstoernooi gaan deelneem. Die promoter Thinus Strydom het gesê die finale besluit rakende die geveg is Woensdagaand gemaak.Botha was vroeër vanjaar vol selfvertroue oor Williams as 'n moontlike opponent. Hy het in Februarie gesê hy "sal nie omgee om dit êrens tydens rustyd van 'n rugbywedstryd" en "met een hand agter sy rug vasgebind" te doen nie. Williams is in die All Blacks se beginspan gekies vir Saterdag se Rugbykampioenskap-wedstryd teen Australië in Sydney. Hy het 'n eenjaar-kontrak met die Panasonic Wild Knights in Japan onderteken waarna hy na Australië sal verhuis om rugby-liga te speel. Vir die jongste sportnuus volg Nuus24Sport op Twitter.– Sport24 Lees meer oor: sonny bill williams | francois botha | boks VOLGENDE OP NUUS24X